กลุ่ม “เดชกิจวิกรม” ขึ้นแท่นผู้ถือหุ้นใหญ่อันดับ 1 SOLAR หลังถือหุ้นเกือบ 11%
กลุ่ม "เดชกิจวิกรม" ขึ้นแท่นผู้ถือหุ้นใหญ่อันดับ 1 ของ SOLAR หลังเข้าเก็บหุ้นเพิ่ม รวมถือ 10.95% ยืนยันไม่กระทบโครงสร้างบริหาร
16 ธ.ค. 2559

นางปัทมา วงษ์ถ้วยทอง ประธานเจ้าหน้าที่บริหาร บริษัท โซลาร์ตรอน จำกัด (มหาชน) หรือ SOLAR ระบุว่า ตามที่ นายศรีศักร เดชกิจวิกรม และนายวศิน เดชกิจวิกรม ได้รายงานแบบรายงานการได้มาหรือจำหน่ายหลักทรัพย์ (แบบ 246-2) ซึ่งสำนักงาน ก.ล.ต.ได้เปิดเผยรายงานดังกล่าวในวันที่ 14 ธ.ค.59 โดยนายศรีศักร และนายวศิน ได้หุ้น SOLAR คิดเป็น 10.95% และ 5.23% ตามลำดับ ณ วันที่ 15 ธ.ค.59 เมื่อเปรียบเทียบกับรายชื่อที่ปิดสมุดทะเบียนผู้ถือหุ้นของบริษัท เมื่อวันที่ 30 ก.ย.59
ส่งผลให้ผู้ถือหุ้นรายใหญ่ 10 อันดับแรก ณ 15 ธ.ค.59 เปลี่ยนแปลงไปดังนี้
ลำดับที่ 1. นายศรีศักร เดชกิจวิกรม ถือ 59,600,000 หุ้น คิดเป็น 10.95%
ลำดับที่ 2. นายศึกษา เพชรอำไพ ถือ 47,338,600 หุ้น คิดเป็น 8.70%
ลำดับที่ 3.นายวศิน เดชกิจวิกรม ถือ 28,500,000 หุ้น คิดเป็น 5.24%
ทั้งนี้ จะไม่มีผลกระทบต่อโครงสร้างการบริหารงานและจัดการใดๆ ในบริษัท
               
 